రిషికేష్: ఓఆర్ఓపి, నోట్ల రద్దు నిర్ణయాలపై ప్రధాని మోదీపై ఒంటికాలిపై విరుచుకుపడుతూ వచ్చిన కాంగ్రెస్ ఉపాధ్యక్షుడు రాహుల్ గాంధీ మరోసారి తన విమర్శల దాడి కొనసాగించారు. సోమవారంనాడు ఉత్తరాఖండ్లోని రిషికేష్లో జరిగిన పార్టీ కార్యకర్తల సమావేశంలో రాహుల్ మాట్లాడుతూ, మోదీ కనిపించని ప్రదేశం అంటూ లేకుండా పోయిందన్నారు. రాట్నం ఒడికే మహాత్మాగాంధీ స్థానంలో మోదీని చూపించే క్యాలెండర్ ప్రచురించడాన్ని రాహుల్ తప్పుపట్టారు. మహాత్మాగాంధీ దేశం కోసం తన జీవితాన్నే త్యాగం చేసిన మహనీయుడని ప్రశంసించారు. అలాంటి మహాత్ముని స్మృతులు చెరిపేసే ప్రయత్నం జరుగుతోందన్నారు. 'రేపు రాముడి స్థానంలో కూడా మోదీ వచ్చి చేరుతారు' అంటూ చమత్కరించారు. నోట్ల రద్దు నిర్ణయంపైనా రాహుల్ మరోసారి విరుచుకుపడ్డారు. రిజర్వ్ బ్యాంక్ విశ్వసనీయతను దారుణంగా మోదీ ప్రభుత్వం దెబ్బతీసిందని విమర్శించారు. ఆర్బీఐ పటిష్టతకు, ఆర్థిక నిర్ణయాలలో ప్రభుత్వం నుంచి ఎలాంటి ఒత్తిడి లేకుండా చూసేందుకు కాంగ్రెస్ పార్టీ కృషి చేసిందని, అలాంటి సంస్థను మోదీ కేవలం ఒకే ఒక్క నిమిషంలో హత్య చేశారని దుయ్యపట్టారు. ఓఆర్ఓపీ విషయంలో ఎంత హడావిడిగా నిర్ణయం తీసుకున్నారో నోట్ల రద్దు విషయంలోనూ అంతే దుందుడుకుగా వ్యవహరించారని రాహుల్ విమర్శించారు. అటు...రాష్ట్రీయ స్వయం సేవక్ సంఘ్పైనా ఆయన విమర్శలు ఎక్కుపెట్టారు. జాతీయపతాకాన్ని ఏరోజూ ఆర్ఎస్ఎస్ గౌరవించలేదని, స్వాతంత్ర్యం వచ్చిన 52 ఏళ్లుగా నాగపూర్లోని ఆర్ఎస్ఎస్ ప్రధాన కార్యాలయంలో జాతీయ పతాకాన్ని ఎగరేసిందే లేదని అన్నారు.
rishikesh: oaaroopi, notla raddu nirnayaalapai pradhaani modeepai ontikaalipai viruchukupadutuu vachina congress upaadhyakshudu rahul gaandhi marosari tana vimarsala daadi konasaaginchaaru. somavaramnadu uttaraakhandloni rishikeshlo jarigina party kaaryakartala samavesamlo rahul maatlaadutuu, modii kanipinchani pradesam antuu lekunda poyindannaru. ratnam odike mahatmagandhi sthaanamlo modeeni choopinche calender prachurinchadaanni rahul tappupattaaru. mahatmagandhi desham kosam tana jeevitaanne tyaagam chesina mahaneeyudani prasamsinchaaru. alanti mahaatmuni smrutulu cheripese prayatnam jarugutondannaru. 'repu ramudi sthaanamlo kuudaa modii vachi cherutaaru' antuu chamatkarinchaaru. notla raddu nirnayampainaa rahul marosari viruchukupaddaaru. rizerv bank viswasaneeyatanu daarunamgaa modii prabhutvam debbateesindani vimarsinchaaru. arbi patishtataku, aardhika nirnayaalalo prabhutvam nunchi elanti ottidi lekunda chusenduku congress party krushi chesindani, alanti samsthanu modii kevalam oke okka nimishamlo hatya chesarani duyyapattaaru. oaaroopee vishayamlo entha hadavidiga nirnayam teesukunnaro notla raddu vishayamloonuu anthe dundudukugaa vyavaharinchaarani rahul vimarsinchaaru. atu...rashtriiya swayam sevak sanghpaina aayana vimarsalu ekkupettaaru. jaatiiyapataakaanni aerojuu arss gowravinchaledani, swaatantryam vachina 52 ellugaa nagapurloni arss pradhaana kaaryaalayamlo jaateeya pataakaanni egaresinde ledani annaru.